*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәре**

**2024-2025 нче уку елы**

**9 нчы сыйныф**

**Үткәрү вакыты – 150 минут**

**Максималь балл – 52**

1. **Тест биремнәрен эшләгез.**

1. Җөмләдәге кече тел охшашлануы күзәтелгән сүзне билгеләгез. **(2 балл)**

*Бурычыннан арынган әбинең эчке бер нур белән балкыган йөзе, җете ак челтәр шәле күз алдымда озак торды (Р.Хафизова)*

1) бурычыннан

2) арынган

3) эчке

4) балкыган

2. Кушылып аша языла торган сүзне билгеләгез. **(2 балл)**

1) ата (ана)

2) кош (теле)

3) кот (очкыч)

4) каен (җиләге)

3. Хаталы сүзне билгеләгез. (**2 балл**)

1) гаҗәп

2) галим

3) пошый

4) һаман

4. Бирелгән мәгънәгә туры килә торган сүзне билгеләгез. **(2 балл)**

*Киң канатлы, кәкре томшыклы, канат колачы зур булган эре ерткыч кош*

1) карга

2) саескан

3) күгәрчен

4) бөркет

5. Сүзләрнең кулланылыш төркемчәсен билгеләгез. **(2 балл)**

*Пиар, QR-код, мессенджер*

1) архаизм

2) неологизм

3) тарихи сүз

4) диалекталь сүз

6. Мәкальнең дәвамын дөрес билгеләгез. **(2 балл)**

*Акыллы сүз*

1. әйбәт була.
2. һәркемгә кирәк.
3. алтыннан кыйммәт.
4. юк сүз.

7. Җөмләдә куелырга тиешле тыныш билгесен күрсәтегез (тыныш билгеләре куелмаган). **(2 балл)**

*Тәкъдимем шул безгә берләшеп эшләргә кирәк.*

1) ике нокта

2) нокталы өтер

3) өтер

4) сызык

8. Җөмләдәге фразеологик әйтелмәнең мәгънәсен билгеләгез. **(2 балл)**

*Бәлки, бер тиенгә яраксыз нәрсәләрдер болар. (А.Гыймадиев)*

1) кыйммәтле

2) кызулык

3) кыйммәтсез

4) бик күп

9. Җөмләдә күчерелмә мәгънәдә кулланылган сүзне күчереп языгыз.

*Ай, олан, сиңа бит кояш суккан*. **(2 балл)**

Җавап: \_\_\_\_\_\_\_\_\_\_\_\_\_

10. Җөмләдә кулланылган тезүче теркәгечнең төркемчәсен языгыз.

*Резидә тыштан елмаерга азаплана, ә эчтән үзен үзе битәрли иде*. **(2 балл)**

Җавап: \_\_\_\_\_\_\_\_\_\_\_\_\_

1. **Теоретик бирем.**

Гади җөмләләрнең төрләре турында языгыз, мисаллар китерегез. (**5 балл**)

1. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Әнкәләре балаларының әдәби әсәрләр укуы, шигырь ятлауларына да бик игътибарлы. Юк, ул аларны үзе укымый, тыңлап кына тора һәм кайда, кем ялгышса да, әйтеп җибәрә. Мөнәҗәтләр, бәетләр дә укый (яттан / телдән / кәгазьдән). Беркөн Әдибә әнкәсенә бик тирәнгә яшерелгән серен чишмәкче булды, өйдә (беркем / һичкем / әллә кем) дә юк чакта инде. Аның кулындагы кәгазь битендә үзе язган шигыре иде. Әдибә, әнкәсе ни әйтер икән, дигән уйдан кызарып (кына / ук / та) чыкты. Башы иелгән кызының халәтен сизенгәндәй, ана кеше кәгазьне кулына алды, (чөнки / тик / бәлки) укымады, ә Әдибәне шаккатырырлык яңалык әйтте: – Кызым, мин укый белмим (икән / шул / әллә)… кирилл хәрефен… – Ә шигырьләрне… ничек укыган идең соң, әнкәй? – дип, Әдибә әнкәсенең күзләренә туры карап, җавап көтте. – Укымадым, кызым, хәтергә генә салып барам мин аларны, сез укып чыкканда, – диде әнкәсе. Әдибәнең башына сыймаслык яңалык иде бу. (*Н. Сафина*)

2. Шигырьне укыгыз һәм күп нокталар урынына тиешле хәрефләрне куегыз. **(6 балл)**

Бер дустым бар. Аның бел...н

Күпме гом...р узылган.

Ул дустымның ис...ме - юл.

Чиксе...леккә сузылган.

Айкап чыксам төб...кләрне <....>

Җыйсам дала г...лләрен,

Кай якларга барсам да мин,

Шул дус белән бергәмен. (*Р. Вәлиев*)

3*.* *Ул дустымның ис...ме - юл.* җөмләсенең баш кисәкләрен күчереп языгыз. (**2 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. *Якларга* сүзен мәгънәле кисәкләргә аерып языгыз, шартлы билгеләр белән күрсәтегез (**3 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. *<....>* тамгасы урынына куелырга тиешле тыныш билгесен языгыз **(2 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. “Уңышка ирешим дисәң...” темасына 9 җөмләдән торган инша языгыз. (**9 балл**)